Karbala

An Karbala o kundi man Kerbala ( ,) usá nga syudad ha butnga nga Irak, nahamutang hin mga 100 ka kilometro (62 ka milyas) ha habagatan tikang ha Baghdad, ngan mga pira ka dosena nga milyas ha sinirangan tikang han Danaw Milh. An Karbala an pamunuan han Gobernorato han Karbala, ngan mayda ini ginbanabana nga kamolupyohan nga 700,000 ka tawo (2015).

Ini nga syudad, nga kilalado hin labaw nga amo an diin nahinabó an Pag-awayan ha Karbala ha 680 AD, o an mga santuaryo nira Imam Husayn ngan Abbas, ginkikita nga baraan nga syudad para han Shi'a nga mga Muslim, sugad han Mecca, Medina ngan Jerusalem. Mga tagnapulo ka ribo nga mga Shi'a nga Muslim nabisita han lugar hin makaduhá ha tagsa tuig, nga naabtan an Mecca nga lugar hin peregrinahe. An pagkamartir ni Husayn ibn Ali ginhihinumdoman hin tinuig hin mga pira ka milyon nga mga Shi'a. Mga maabot hin 8 ka ribo o milyon nga mga peregrino nabisita han syudad ha pagsaurog han ʿĀshūrāʾ (an ika-napúlò nga adlaw han bulan han Muharram), nga nagtitigaman han anibersaryo han kamatay ni Husayn, kundi an nangunguna nga panhitabo amo an Arbaʿīn (an ika-40 nga adlaw katapos han 'Ashura'), nga diin mga maabot hin 30 ka milyon nabisita han mga lubnganan. Kadam-an hit mga peregrino nalakat ngada hin nabaktas tikang ha tanan nga dapit han Irak ngan labaw hin 56 nga mga nasod.

Etimolohiya
Damo iton nga panhunahuna ha mga dirudilain nga mga imbestigador han gintikángan han púlong nga "Karbala". Mayda mga nagsiríng nga it "Karbala" mayda katungod han pinulongan nga tinatawag nga "Karbalato", ngan mayda liwat mga iba nga nagsasari pagkuhà han kahulogan han pulong nga "Karbala" ha pagsubay han kasurat hiní ngan an pinulongán. Siring nira, natíkang daw iní tikang han Inarabo nga pulong nga "Kar Babel" nga usá nga grupo hin mga kahadto nga mga baranggay nga Babiloniahanon nga diin lakip hini nga pagtirok an Nainawa, Al-Ghadiriyya, Karbella (Karb Illu. sugad ha Arba Illu [Arbil]), Al-Nawaweess, ngan Al-Heer. Iní nga kataposan nga ngaran ha yana kilalado ha porma nga Al-Hair ngan dinhi nahamutang an lubnganan ni Husayn ibn Ali.

An imbestigador nga hi Yaqut al-Hamawi nagsiring nga an kahulogan han "Karbala" bangin mayda pipira nga mga pamahayag, usá hiní amo nga an lugar nga diin ginmartir hi Husayn ibn Ali nahihimo hin mahumok an tuna—"Al-Karbalat".

Sumala han pagtuo han Shi'a, ginsumat han arkanghel Gabriel an tinuod nga kahulogán han ngaran nga Karbalā’ kan Muhammad: usá iní nga pagdugtong han karb (, an tuna nga magdadangat hin damo nga mga pagsákit) ngan balā’ (, mga pag-antos)."

Mga tigaman

Mga pinambasaran

Irak